Nacionālās Hokeja līgas (NHL) Stenlija kausa ieguvēji Vašingtonas "Capitals" ar piemiņas veltēm gatavojas apbalvot ne tikai komandas hokejistus, bet arī pārējos kluba pārstāvjus un pat mājas arēnas darbiniekus, raksta "The Washington Post".
Kopumā īpašos Stenlija kausa čempionu gredzenus saņems 500 cilvēku. Tiesa, hokejistiem un treneriem paredzētie būs dārgāki un spilgtāki nekā tie, ko dāvinās pārējiem kluba darbiniekiem.
Kā zināms, Vašingtonas "Capitals" Stenlija kausu ieguva pirmo reizi pastāvēšanas vēsturē.